# data[].attributes.body
Vasárnap hajnali 4-kor találkoztunk a repülőtéren. Onnan Párizsba repültünk és ott volt kb. 4-5 óránk, amit főleg sétával töltöttünk. Megnéztük az Eiffel Tornyot, többen fel is sétáltak. Csináltunk sok képet és sétáltunk egyet a torony előtti parkban. Ez után elmentünk a Champs-Élysées-re és megnéztük a Diadalívet. Párizsból TGV-vel mentünk Rennes-be és ott találkoztunk a cserediákokkal. Onnan mindenkit autóval vittek Fugères-be vagy ahol lakott a cserediákja és mindenki hazament.

# data[].attributes.body
Hétfőn reggel 8-ra kellett bemenni az iskolába. Bent kaptunk reggelit, utána bemutatták az iskola területét. 11-kor elkezdtük az első projekt kidolgozást. Az előre összegyűjtött adatokat diagrammokká formáztuk. A projekt 2 órán át tartott. Ezután megebédeltünk és mindenki a saját cserediákjával órákat látogatott. 5-ig voltunk iskolában, aztán mindenki szabad volt.

# data[].attributes.body
Reggel korán indultunk busszal Mont-Saint-Michelbe. Útközben átszálltunk egy másik buszra, ami már közvetlenül a híres szigetre vitt minket. A helyszínen az egyik tanárunk vezetett körbe minket, és rengeteget mesélt Mont-Saint-Michel történelméről és érdekességeiről. Végigsétáltunk a szűk, hangulatos utcákon, fel egészen az apátságig, miközben minden részletnek megvolt a maga külön története. A végén volt egy kis időnk a kis sétáló utcákon nézelődni. Mikor sétáltunk lefele még megálltunk 1-2 souvenir boltba, mindenki vett mágneseket, kulcstartókat stb. A végén az Apátság előtt megettük a kis piknik csomagunkat és tovább indultunk Saint-Malo-ba

# data[].attributes.body
Délután értünk Saint-Maloba, ahol szabad program volt. Körbe sétáltunk a várfal mentén, ahol rálátást nyertünk a tengerre, ebédelni, kávézni és fagyizni is volt időnk, de legfőképp sétálgatni a hangulatos kis városban. A program végén időre vissza mentünk a buszhoz és közösen visszamentünk Fougeresbe. A suilhoz érve, elköszöntünk és mindenki hazament a saját fogadó családjához.

# data[].attributes.body
Pénteken reggel az iskola előtt találkoztunk. Innen a cserediákjainkkal mentünk az első két órájukra, majd megnéztünk egy kb. 80 perces filmet a Fougères-i munkások felkeléséről, ami 1906-tól 1916-ig folyt, itt harcolták ki, hogy ne kelljen 10-12 órákat dolgozniuk. Ezt követően volt egy két órás ebéd szünetünk, amikor a menzán ettünk majd elmehettünk kávézni meg bevásárolni a másnapi útra. Az ebédszünet végén az iskola egyik termében találkoztunk osztálytársainkkal, cserediákjainkkal és tanárainkkal. Minden csapat előadta a saját prezentációját, amit a héten készítettünk és mindenki megkapta az Erasmus-os oklevelét. Mikor ezt befejeztük volt egy kis közös uzsonnázás is a tanárokkal együtt. Délután mikor vége lett a programoknak mi diákok, kollektívan elmentünk egy kávézóba ahol karaokézni is volt lehetőségünk. Este pedig mindenki hazament, hogy bepakoljon a bőröndjébe és kipihenje magát a másnapi út előtt.

# data[].attributes.body
Szerda reggel szokásos módon 8ra mentünk az iskolához, miközben szakadt az eső. Onnan a mi, magyar diákok, a francia tanárral együtt elindultunk gyalog a városi kertbe, ami gyönyörű szép zöld volt és a víz csak még szebbé tette a tájat. A kert úgymond szintekből áll, ezért kilátásunk nyílt az óvárosra és a fougères-i várra.

Továbbsétáltunk az óvárosban egészen a középkori várig. Az eső ugyan úgy szakadt, szóval a várat nagy esernyők alá bújva néztük meg. Kaptunk audioguide-t, hogy megismerjük a vár történetét. Körülbelül 1 óra után kijöttünk a várból és mindenki elindult oda, ahol a cserediákjával találkozott.

# data[].attributes.body
Reggel 8 órakor gyülekeztünk az iskola kapuja előtt. Megváruk a magánbuszt, amely 8:30-ra érkezett meg és elvitt minket a város széli szeméttelepre, amelyet GUYOT Environnement-nak hívják, amely hulladékok újra hasznosításával foglalkozik. Két csoportra voltunk osztva, és míg az egyik csoport egy kis körbevezetést kapott a telepen, addig a másik csoportnak egy kis filmet mutattak be, majd felváltották egymást a csoportok. A telep után vissza mentünk az iskolába, ott megebédeltünk, majd folytattuk a projekt feladatunkat, amit 3 órán belül be tudtunk fejezni.

# data[].attributes.attachment_caption
gallery lafayette belseje, teteje és a hazaút busszal majd a végén a reptéren várakozás

# data[].attributes.body
9:30-ra értünk Paris-ba, elvittük a bőröndöket egy csomagmegörzőbe. Első úticélunk a Gallery Lafayette volt, ahova Metroval jutottunk el. Felmentünk a tetejére, ahonnan egész Paris-t beláttuk. Utána szabad program volt. Egyesek elmentek bevásárolni a Pandorába, Kikoba, Sephorába vagy Monclerbe, míg mások elmentek a Louvre-ot megnézni, voltak olyanok is kik csak a hasukra tudtak gondolni és a Meki volt az első állomásuk. A Gallery Lafayette-nél gyülekeztünk, ahonnan elmentünk felszedni a bőröndjeinket, majd busszal eldöcögtünk a reptérre röpke másfél óra alatt. Mikor megérkeztünk egy hosszú kígyózó sor fogadott minket, de szerencsére a jó társaság mellett hamar lement a sor. Miután átjutottunk minden ellenörző ponton szembesültünk egy másfél órás késéssel, de nagyon jókat beszélgettünk és egész élvezetes volt a reptér még a késéssel együtt is.

# data[].attributes.body
A várlátogatást követően megebédeltünk a családokkal, majd a csoport egy része Rennes-be, a másik felük, köztük mi is, Cancale-ba vettük az irányt. Ez több órás autóutat jelentett, de megérte. Cancale gyönyörű kilátással tárult elénk. Az egyetlen, ami hátrányt jelentett, hogy hatalmas erejű szél fújt, de ezt leszámítva a látvány magáért beszélt. Pár órát töltöttünk csak Cancale-ban, aztán megindultunk vissza, Fougèresbe. Ott az estét bowlingozással, majd közös kajálással zártuk a helyi Burger Kingben.

# data[].attributes.body
Mindenki előadta a prezentációját a saját projekt feladatáról, és megkaptuk az okleveleket. 😊

# data[].attributes.body
Pénteken reggel az iskola előtt gyűltünk össze, majd a cserediákjainkkal együtt bementünk az órákra, és részt vettünk az első két tanítási órán. Később megnéztünk egy nagyjából 80 perces filmet, amely a fougères-i munkások 1906 és 1916 közötti megmozdulásáról szólt.Ezután egy hosszabb ebédszünet következett, amikor a menzán ettünk, majd lehetőségünk volt egy kis pihenésre. Ezután minden csoport bemutatta a hét során elkészített projektjét, és a program végén mindenki átvette az Erasmus-oklevelét. Ezt egy közös uzsonna zárta. Délután betértünk egy kávézóba, ahol volt lehetőség karaokézni is. A nap végén mindenki hazament, hogy felkészüljön és kipihenje magát a másnapi indulás előtt.